CELEX: 62018TN0410
Language: sl
Date: 2018-07-04 00:00:00
Title: Zadeva T-410/18: Tožba, vložena 4. julija 2018 – Silgan Closures in Silgan Holdings/Komisija

201807270092025312018/C 285/624102018TC28520180813SL01SLINFO_JUDICIAL20180704444521Zadeva T-410/18: Tožba, vložena 4. julija 2018 – Silgan Closures in Silgan Holdings/Komisija
 ---documentbreak--- C2852018SL4410120180704SL0062441452Tožba, vložena 4. julija 2018 – Silgan Closures in Silgan Holdings/Komisija
   (Zadeva T-410/18)2018/C 285/62Jezik postopka: nemščina
      Stranke
   
   
      Tožeči stranki: Silgan Closures GmbH (München, Nemčija), Silgan Holdings Inc. (Stamford, Connecticut, Združene države) (zastopniki: H. Wollmann, D. Seeliger, R. Grafunder in V. Weiss, Rechtsanwälte)
   
      Tožena stranka: Evropska komisija
   
      Predloga
   
   Tožeči stranki Splošnemu sodišču predlagata, naj:
   
            —
         
         
            izpodbijani sklep v skladu s členom 264 PDEU razglasi za ničen v delu, v katerem se nanaša na tožeči stranki;
         
      
            —
         
         
            Komisiji naloži plačilo stroškov tožečih strank.
         
      
      Tožbeni razlogi in bistvene trditve
   
   Tožeči stranki z obravnavano tožbo predlagata razglasitev delne ničnosti Sklepa Komisije C(2018) 2466 final z dne 19. aprila 2018 o začetku postopka iz člena 2(1) Uredbe Komisije (ES) št. 773/2004 (
         1
      ) v zadevi AT.40522 – Pandora.
   Tožba temelji na teh tožbenih razlogih:
   
            1.
         
         
            Kršitev načela subsidiarnosti
            Tožeči stranki v okviru prvega tožbenega razloga očitata, da naj bi Komisija z izpodbijanim sklepom odvzela pravno podlago postopku nemškega Bundeskartellamt (zvezni organ za varstvo konkurence), ki je takrat v isti zadevi potekal že več kot tri leta in v katerem bi prišlo do faze, v kateri bi bilo mogoče odločiti.
         
      
            2.
         
         
            Kršitev načela sorazmernosti
            Tožeči stranki v okviru drugega tožbenega razloga trdita, da naj izpodbijani sklep ne bi bil niti nujen za to, da bi lahko Komisija izvedla želene revizijske postopke, niti naj ob tehtanju interesov na obeh straneh glede na neugodnosti za tožeči stranki ne bi bil primeren.
         
      
            3.
         
         
            Nezadostna obrazložitev
            Tožeči stranki v okviru tretjega tožbenega razloga očitata, da naj Komisija v nasprotju s členom 296 PDEU v izpodbijanem sklepu ne bi navedla nobenega razloga, iz katerega meni, da je začetek postopka glede na načeli subsidiarnosti in sorazmernosti nujen in upravičen.
         
      
            4.
         
         
            Zloraba pooblastil
            Tožeči stranki v okviru četrtega tožbenega razloga trdita, da naj bi se to, da Komisija začne postopek, odredilo zato, da bi se omogočilo kaznovanje tožečih strank v okviru sistema sankcij iz Uredbe Sveta (ES) št. 1/2003. (
                  2
               )
         
      (
         1
      )	Uredba Komisije (ES) št. 773/2004 z dne 7. aprila 2004 v zvezi z vodenjem postopkov Komisije v skladu s členoma 81 in 82 Pogodbe o ustanovitvi Evropske skupnosti (UL, posebna izdaja v slovenščini, poglavje 8, zvezek 3, str. 81).
   (
         2
      )	Uredba Sveta (ES) št. 1/2003 z dne 16. decembra 2002 o izvajanju pravil konkurence iz členov 81 in 82 Pogodbe (UL, posebna izdaja v slovenščini, poglavje 8, zvezek 2, str. 205).